Մարինա Կուրչևսկայա

**Մարինա Վադիմովնա Կուրչևսկայա** (, ), խորհրդային և ռուս նկարիչ, բեմադրող նկարիչ։ ՌԴ նկարիչների միության, «Նիկա» կինեմատոգրաֆիական արվեստների ակադեմիայի անդամ։

## Կենսագրություն
Մարինա Կուրչևսկայան ծնվել է 1956 թվականի հոկտեմբերի 20-ին Մոսկվայում։ 1976 թվականին ավարտել է 1905 թվականի հիշատակի գեղարվեստի ուսումնարանը։ 1977 թվականից մինչև 1982 թվականը սովորել է ՎԳԻԿ-ում (Իվան Իվանով-Վանոյի արվեստանոց)։

1982 թվականից աշխատել է «Սոյուզմուլտֆիլմ» ստուդիայում, 2000 թվականից՝ «Մարդը և ժամանակը» (), 2002 թվականից՝  «Անիմոս» ստուդիայում։ Սկսել է աշխատել իր հոր՝ Վադիմ Կուրչևսկու ֆիլմերում («Զինվորական կապա», «Նապաստակի պոչ», «Լեգենդ Սալիերիի մասին», «Ազատագրված Դոն Կիխոտը»)։ Աշխատել է տիկնիկային անիմացիայի բնագավառում, ակտիվորեն մասնակցել է ամենատարբեր ցուցահանդեսների ու փառատոնների, համերգների ու պարահանդեսների։ Աշխատել է գրքային գրաֆիկայի ոլորտում, մասնակցել է տիկնիկային ներկայացումների բեմադրությունների։ Եղել է մի շարք անիմացիոն փառատոնների դիզայներ-ձևավորող Նինա Վինոգրադովայի հետ միասին, ինչպիսիք են՝ Անիմացիոն կինոյի ռուսական բաց փառատոն, «Крок» անիմացիոն կինոյի միջազգային փառատոն։

## Ընտանիք
Հայրը՝ Վադիմ Կուրչևսկի

Ամուսինը՝ Վադիմ Ժուկ

## Ֆիլմագրություն
### Բեմադրող նկարիչ

* 1983 – «Զինվորական կապա» 
* 1984 – «Նապաստակի պոչիկը»
* 1984 – «Մի տիկնիկի պատմություն»
* 1985 – «Բոցմանը և թութակը (թողարկում 4)»
* 1986 – «Բոցմանը և թութակը (թողարկում 5)»
* 1986 – «Լեգենդ Սալիերիի մասին»
* 1987 – «Ազատագրված Դոն Կիխոտը»
* 1989 – «Երաժշտական խանութ»
* 1989 – «Նպատակ»
* 1990 – «Ոզնին պետք է փշո՞տ լինի»
* 1991 – «Սև օրվա համար»
* 1993 – «Մրջնային ոզնի»
* 1995 – «Ուրախ կարուսել № 29. – «Վերնատնակ»
* 2000 – «Корона и скипетр»
* 2000 – «Սնդուկ»
* 2001 – «Տոն»
* 2002 – «Ժելտուխին»
* 2003 – «Սունկ»
* 2003 – «Աղջիկ Լյուսյան ու պապ Կռիլովը»
* 2004 – «Մկնիկի մասին»
* 2005 – «Մենամարտ»
* 2006 – «Ձյունանուշիկ»
* 2008 – «Он и она»
* 2009 – «Ոչ տխուր պատմություն»
* 2010 – «Բուք»
* 2011 – «Հեքիաթ եղևնու մասին»

### Վավերագրական կինո
Մարինա Կուրչևսկայան նկարահանվել է վավերագրական սերիալում՝
* 2006 – «Հրաշքների ֆաբրիկա» («Բեմադրող նկարիչ» սերիա)

## Մրցանակներ
* 2005 - Անիմացիոն կինոյի X բաց ռուսական փառատոն Սուզդալայում. փառատոնի մրցանակ «Մանկական լավագույն ֆիլմի համար» - «Մկան մասին», ռեժիսոր Մարիա Մուատ և նկարիչ Մարինա Կուրչևսկայա։
* 2007 - «Պատուհան դեպի Եվրոպա» ռուսական կինոյի XV փառատոնի «Անիմացիա» բաժնում՝ «Տոնի նախազգացման համար» դիպլոմով պարգևատրվել է «Ձյունանուշիկ» ֆիլմի բեմադրող նկարիչ Մարինա Կուրչևսկայան (ռեժ.՝ Մարիա Մուատ)։
* 2008 - Անիմացիոն կինոյի XIII ռուսական բաց փառատոն Սուզդալայում, մրցանակ «Լավագույն պատկերային լուծման» համար - «Он и она», բեմադրող նկարիչ՝ Մարինա Կուրչևսկայան, ռեժիսոր Մարիա Մուատ։
* 2012 - ռուսական անիմացիոն կինոյի բաց փառատոն Սուզդալայում - Կազմկոմիտեի՝ Սլավա Մայասովի անվան մրցանակ փառատոնի անփոփոխ բեմադրող նկարիչներ Մարինա Կուրչևսկայային և Նինա Վինոգրադովային։
* 2012 - Ռուսաստանի Դաշնության մշակույթի նախարարության շնորհակալագիր ռուսական անիմացիայի բնագավառում ունեցած մեծ ավանդի, երկարամյա արդյունավետ աշխատանքի և մուլտիպլիկացիոն կինոյի 100-ամյակի կապակցությամբ։
* 2014 - Ռուսաստանի Դաշնության նախագահի պատվոգիր՝ *աշխատանքային հաջողությունների, Ռուսաստանի Դաշնության սոցիալ-տնտեսական զարգացման գործում ներդրած նշանակալի ավանդի, հումանիտար ոլորտում ունեցած վաստակի, երկարամյա բարեխիղճ աշխատանքի և ակտիվ հասարակական գործունեության համար*։

## Ցուցահանդեսներ
* 2001 – Կինոյի թանգարանում բացվել է «Взрослые игры в куклы» ցուցահանդեսը։ Նրա հեղինակներն են անիմացիոն կինոյի ռուս հայտնի նկարիչներ Նինա Վինոգրադովան և Մարինա Կուրչևսկայան։
* 2005 – «Русская классика — детям» ցուցահանդեսը բացվել է «Իզոպարկ» մանկական պետական պատկերասրահում։ Ցուցահանդեսը նվիրված է «Անիմոս» ստուդիայի համանուն նախագծին։ Նինա Վինոգրադովան, Մարինա Կուրչևսկայան, Վերա Պիունովան և Եկատերինա Բոգաչևան ներկայացրել են իրենց տիկնիկները, նկարները և գեղանկարչական աշխատանքները։
* 2007 – «Անիմոս» ստուդիան կազմակերպել է «Անեմոմանիա» ցուցահանդեսը «Իզոպարկ» պատկերասրահում։ Մասնակցել են Նինա Վինոգրադովան, Մարինա Կուրչևսկայան և ստուդիայի այլ վարպետներ։
* 2017 – Մոսկվայում՝ Կինոարվեստի Ս. Մ. Էյզենշտեյնի անվան գրադարանում բացվել է Նինա Վինոգրադովայի և Մարինա Կուրչևսկայայի ցուցահանդեսը, որտեղ ներկայացվել են անիմացիոն ֆիլմերի էսքիզներ և կերպարներ, գծանկարներ, գրաֆիկա և փայտե տիկնիկներ։

## Ծանոթագրություններ

## Գրականություն
* 

## Արտաքին հղումներ
* Курчевская Марина Вадимовна — animator.ru
* Марина Курчевская — Энциклопедия отечественного кино
* 

Կատեգորիա:Խորհրդային մուլտիպլիկատորներ
Կատեգորիա:Ռուս բեմանկարիչներ
Կատեգորիա:Ռուս մուլտիպլիկատորներ
Կատեգորիա:Ռուս նկարիչներ
Կատեգորիա:ՎԳԻԿ-ի շրջանավարտներ